Bumerang
<s>Bumerang (eng. Boomerang) vrsta drvenog bacačkog oružja namijenjenog lovu.</s><s>Bumerang je najpoznatiji po australskim urođenicima, Aboridžinima, koji su ga vjerojatno zbog svoje izoliranosti sačuvali do suvremenijih dana.</s><s>Manje je poznato da bumerang datira još iz doba neolitika, odnosno prije nekih 5,000 godina pr.</s><s>Kr., te da je bio poznat i u starom Egiptu, i kod Indijanaca Hopi iz Arizone.</s><s>Kao ratnom oružju uloga mu je bila minorna.</s>

<s>Razne namjene</s>

<s>Bumerang može imati različite oblike i veličine, ovisno o zemljopisnom ili plemenskom porijeklu, te o namjeni.</s><s>Najpoznatiji je bumerang koji, ako je ispravno bačen, ostvaruje zaobljenu putanju pa se vraća na ishodište.</s><s>Druge se vrste ovog oružja ne vraćaju, već se među Aboridžinima koriste za međusobnu borbu.</s><s>Bumerang se može koristiti na razne načine: kao oružje, kao glazbeni instrument (udaraljka), kao svojevrsnu toljagu u borbama, za paljenje plamena, kao mamac u ribolovu, te kao igračku.</s><s>Najmanji bumerang može biti kraći od 10 cm, a najveći može imati i više od 2 metra.</s><s>Plemenski bumeranzi često su ukrašeni urezivanjem ili slikarijama.</s><s>Većina bumeranga što ih se danas može vidjeti izrađeni su u turističke ili natjecateljske svrhe.</s>

<s>Povijest</s>

<s>Oruđa slična bumerangu bila su u uporabi širom svijeta u lovu, rekreaciji i religijskim obredima.</s><s>Porijeklo im nije sasvim jasno.</s><s>Istraživanja su pokazala da su drevni stanovnici Europe koristili posebne sjekire koje su se bacale.</s><s>U starom je Egiptu rabljena posebna vrsta štapa koji je faraonima služio za lov na ptice.</s><s>Ipak, najpoznatija je domovina bumeranga Australija, gdje su Aboridžini stoljećima koristili, kako lovačke štapove, tako i bumerange.</s><s>Naziv „bumerang” dolazi iz aboridžinskog plemena Tharawal, koje je živjelo južno od Sydneyja.</s>

<s>Stari svijet i Egipat</s>

<s>Englez Howard Carter pronalazi u Egiptu razna oružja među kojima i bumerang.</s><s>Bumerang se međutim u Egiptu koristio u svim periodima za lov na ptice močvarice.</s><s>Na jednom papirusu postoji prikaz Tutankhamona kako stoji u čamcu sa bumerangom u desnoj i pticama u lijevoj ruci.</s>

<s>Najstariji prikazi bumeranga nalaze se na slikama sa stijena još od mlađeg paleolitika (5000-1800 pr.</s><s>Kr.) i otada se konstantno koristi u pre-kršćanskoj Europi.</s><s>U minojskom području (2000 pr.</s><s>Kr.) simbol je položaja i dostojanstva vojnih vođa.</s><s>U Grčkoj služi u lovu na zeca, a poznaju ga pod imenom "lagobolon".</s><s>Rimljani ga također poznaju negdje od 500 pr.</s><s>Kr., ali je tek u upotrebi kod ruralne populacije, a namjena mu je ista kao i kod Grka.</s>

<s>Sjevernije od Grka i Rimljana bumerang se također koristi u lovu na ptice kod Gota (100 godine).</s><s>Njega su poznavali i Gali i Teutoni 100. godine, oblika zakrivljenog štapa, poznat je pod imenom cateia.</s><s>Bio je od fleksibilnog materijala, nije mogao daleko letjeti, ali se uza sve to vraćao pošiljaocu.</s>

<s>Bumeranga nije nepoznat ni u još sjevernijim krajevima, pa ni na istoku.</s><s>U sjevernoj Skandinaviji poznat je već negdje 5000 pr.</s><s>Kr.</s><s>Na Uralu ga nalazimo 2000. pr.</s><s>Kr. , kao i u pećinama Olazowa u Karpatima, Poljska.</s><s>Računa se da je bumerang iz Olazowa star više od 18,000 godina.</s><s>Ovdje je nesumnjivo bio veoma dugo u upotrebi.</s><s>Kod Magdeburga u Njemačkoj pronađeni bumerang datira iz 800-400 pr.</s><s>Kr.</s>

<s>U Africi je bumerang poznat od prije nekih 6000 godina pr.</s><s>Kr..</s><s>Širio se po svoj prilici od sjeveroistoka, Sudan, pa preko Kameruna, Gvineje, Nigera, Maroka pa na Kanarsko otočje, prema jugu nije moguće utvrditi.</s><s>On se nakon uvođenja željeza (oko 600 pr.</s><s>Kr.)morao pretvoriti u kasniji nož za bacanje.</s>

<s>Bliski Istok</s>

<s>Prema tezi  J. E. J. Lenocha, moguća pradomovina bumeranga mogao bi biti Bliski istok a njegov razvijeniji oblik 'scimitar'-kriva sablja.</s><s>Štap za bacanje odavde se prema Lenochu raširio Europom, Afrikom, Indijom.</s><s>Ovo se nikako ne poklapa sa datiranjem bumeranga iz Europe.</s><s>Znamo da su najstarija naselja u aluvijalnim ravnicama Sumera pripadala kulturi Ubaid iz 5000 godina pr.</s><s>Kr., nekako u vremenu kada Europa već ima bumerang.</s><s>Ne smijemo zaboraviti ni pećinu Olazowu u Karpatima.</s>

<s>Indija</s>

<s>Bumerang u Indiji javljao se na sjeveru, takozvani 'throwing wood', gdje se drvo za bacanje koristilo u lovu.</s><s>Na jugu Indije bio je prisutan prije dolaska Engleza.</s><s>Danas je kultni objekt koji se više ne proizvodi od drveta, nego od slonovače ili željeza.</s>

<s>Amerika</s>

<s>Nekim čudnim putovima kulture bumerang jer došao i u Ameriku, ali i u središnju Javu, otok Celebes, Sumatru, Queensland, osim na krajnjem sjeveru i Tasmaniji.</s><s>U Americi Indijanci poznaju 'drvo za bacanje' već 100. godine.</s><s>Služi im za lov na zeca i patke.</s><s>Poznat je primjerak bumeranga Hopi Indijanaca koji je nalik klasičnom bumerangu Aboriđina.</s><s>Nazivan je puutskohu.</s><s>Ovaj bumerang sa američkoig Jugozapada, širio se dalje na jug u Meksiko gdje mu je glavna namjena, opet lov na zeca.</s><s>I u današnjem Brazilu bumerang nije nepoznat indijanskim čarobnjacima.</s>

<s>Australija</s>

<s>Bumerang je svakako najpoznatiji po australskim urođenicima koji su ga zbog svoje izoliranosti uspjeli sačuvati, da bi ga ponovno mogli otkriti.</s><s>Postoje teorije po kojima su  Aboridžini Australiju naselili iz otočnih područja danas naseljenih narodima austronezijske jezične porodice.</s><s>Ovo oružje bilo je prisutno u područjima Indonezije.</s><s>Na jugu Celebesa koristilo se kao 'drvo za bacanje' da bi se tjerale ptice sa rižinih polja, a bilo ga je i na središnjem Celebesu, Javi i Sumatri.</s><s>Bumerang Aboridžinima služi za lov, u ratne svrhe nije se koristio.</s><s>Na zapadu Australije domoroci su njime lovili ribe.</s>

<s>Oblik</s>

<s>Povratni je bumerang propeler.</s><s>Premda nije neophodno da ima tradicionalni izgled, obično je plosnat.</s><s>Može imati dva ili više krilca spojena pod kutem, tako da za vrijeme leta omogućuju podizanje bumeranga.</s><s>Većina bumeranga za brzo hvatanje imaju tri simetrična krilca, dok oni za bacanje na daljinu često imaju oblik sličan upitniku.</s><s>Oni koji su izrađeni za natjecanje u dužini trajanja leta obično imaju jedno krilce prilično duže od drugog.</s>

<s>Veći bumeranzi koriste se u lovu, te padnu na zemlju nakon što udare lovinu.</s><s>Manji se koriste u sportu, pa su i jedini koji se vraćaju bacaču.</s><s>Zbog svoje brze vrtnje bumerang leti u kružnoj putanji, a ne u ravnoj.</s>

<s>Postoje različite discipline u kojima se mjeri preciznost povratka, kružna putanja, hvatanje, najduže vrijeme leta, brzina hvatanja, trajnost (što više uzastopnih bacanja u pet minuta).</s><s>Suvremeni sportski bumerang izrađen je od šperploče ili  punog drveta finske breze, ili pak od plastike ili miješanih materijala, a može imati različite oblike i boje.</s><s>Većina sportskih bumeranga teži manje od 100 grama.</s>

<s>Osnovne upute za bacanje</s>

<s>Desnoruki bumerang kruži prema lijevo, a lijevoruki prema desno.</s><s>I lijevoruki i desnoruki bumerang mogu se bacati iz bilo koje ruke, no smjer leta ne ovisi o bacaču, već o bumerangu.</s><s>Potrebno je držati jedno krilce bumeranga gotovo okomito, tako da je drugo krilce okrenuto prema naprijed, a plosnata strana od bacača.</s><s>Držeći vršak krilca između palca i još jednog ili dva prsta, bumerang se brzo baca prema naprijed tako što se više pozornosti daje okretanju nego snazi.</s><s>Bumerang bi trebao jednostavno lebdjeti, načiniti luk i vratiti se u blizinu bacača.</s><s>Idealno bi bilo da ga bacač jednostavno može uhvatiti na mjestu odakle je bačen.</s><s>Bumerang se ne baca vodoravno, poput frizbija.</s><s>Takvo bi bacanje moglo pri padu oštetiti bumerang ili bi bumerang pritom mogao napraviti štetu.</s>

<s>Zanimljivosti 
 Izraz „bumerang” ušao je u hrvatski jezik (kao i u mnoge druge jezike), a označava vraćanje, uzvraćanje.</s><s>Obično se nalazi u izrazu: „To će mu se vratiti kao bumerang.”
 Iako je sportska uporaba bumeranga prilično razvijena u nekim krajevima svijeta, gotovo svi natjecatelji su amateri.</s><s>2004. i službeno je osnovana Međunarodna federacija bumeranških saveza.</s>

<s>Literatura</s>

<s>Boomerang Ask.com Design, Throwing, Flight Path.</s><s>Yutaka Nishiyama, Instructions of Paper Boomerangs in 70 Languages , Flight of paper boomerang
 Boomerang</s>

<s>Vanjske Veze</s>

<s>Međunarodna federacija bumeranških saveza (IFBA) (na engleskom)
 Boomerangs
 History of Boomerangs 
 Unspinning the Boomerang, The Maths and Physics of a Boomerang
 Boomerang aerodynamics an online dissertation
 Explanation of the origin of the word 'Boomerang'  
 How to Throw a Boomerang 
 How to Throw Boomerangs
 Australian Boomerang Shooting
 How to Throw a Boomerang Videos 
  Boomerang, How Products Are Made</s>

<s>Sportska oprema
oružje
Sport u Australiji</s>

